|  |  |
| --- | --- |
|  |  **PATVIRTINTA** Biudžetinės įstaigos Vilniaus miesto nakvynės namų Direktoriaus Edvardo Jablonskio \_\_\_\_\_\_\_\_\_\_\_\_\_\_\_\_\_ Nr. \_\_\_\_\_\_\_\_\_ Vilnius |

**PAREIGYBĖS APRAŠYMAS**

**I SKYRIUS**

**PAREIGYBĖ**

 1. Biudžetinės įstaigos Vilniaus miesto nakvynės namų filialo, esančio A. Kojelavičiaus g. 50, (toliau - filialo) bendrosios praktikos slaugytojo pareigybė yra priskiriama specialistų grupei.

 2. Pareigybės lygis B. Šiam pareigybės lygiui reikalingas ne žemesnis kaip aukštesnysis išsilavinimas ar specialusis vidurinis išsilavinimas, įgytas iki 1995 metų.

 3. Bendrosios praktikos slaugytoją į pareigas skiria ir iš jų atleidžia Nakvynės namų direktorius.

 4. Bendrosios praktikos slaugytojo pareigybė priskiriama darbuotojų, dirbančių pagal darbo sutartį kategorijai.

5. Bendrosios praktikos slaugytojas tiesiogiai pavaldus filialo vedėjui.

6. Šis pareigybės aprašymas pasikeitus Lietuvos Respublikos įstatymams arba kitiems norminiams teisės aktams ir esant būtinybei keičiamas Nakvynės namų direktoriaus arba bendrosios praktikos slaugytojo iniciatyva.

**II SKYRIUS**

**SPECIALŪS REIKALAVIMAI ŠIAS PAREIGAS EINANČIAM DARBUOTOJUI**

 7. Darbuotojas, einantis šias pareigas, turi atitikti šiuos specialius reikalavimus:

 7.1. turėti aukštesnįjį slaugytojo išsilavinimą ar specialųjį medicininį išsilavinimą įgyta iki 1995 metų;

 7.2. turėti bendrosios praktikos slaugytojo licenciją;

 7.2. būti susipažinusiam su Lietuvos Respublikos Konstitucija, Lietuvos Respublikos įstatymais, Vyriausybės nutarimais ir kitais teisės aktais, reglamentuojančiais slaugytojo veiklą Nakvynės namų direktoriaus įsakymais, vidaus darbo tvarkos, darbuotojų saugos ir sveikatos, priešgaisrinės saugos, higienos bei sanitarijos, asmens duomenų apsaugos taisyklėmis;

 7.3. gebėti sklandžiai dėstyti mintis raštu ir žodžiu valstybine kalba ir žinoti užsienio kalbą (rusų) vartotojo lygmeniu;

 7.4. mokėti dirbti šiomis kompiuterinėmis programomis: MS Word, MS Excel, MS Outlook, Internet Explorer.

**III SKYRIUS**

**ŠIAS PAREIGAS EINANČIO DARBUOTOJO FUNKCIJOS**

 8. Šias pareigas einantis darbuotojas vykdo funkcijas:

 8.1. pagal kompetenciją teikia pirmąją medicininę pagalbą paslaugų gavėjams;

 8.2. dalyvauja paslaugų gavėjų priėmime, įvertina asmens higienos, drabužių sanitarinę būklę, esant reikalui pasiūlo apsišvarinti, dezinfekuoti drabužius;

 8.3. stebi ir vertina paslaugų gavėjų sveikatą, nustato poreikius, padeda juos įgyvendinti;

 8.4. pildo pirmosios medicininės pagalbos suteikimo, kambarių higienos kontrolės, užkrečiamų ligų kontrolės žurnalus, sistemina, kaupia medicininių išrašų dokumentaciją;

 8.5. atlieka patalynės dezinfekciją ir tai registruoja žurnale;

 8.6. instruktuoja valytoją apie patalpų valymą ir dezinfekavimą;

 8.7. motyvuoja paslaugų gavėjus rūpintis savo sveikata;

 8.8. vykdo švietėjišką-informacinį darbą sveikatos ir susirgimų profilaktikos klausimais, vertina rezultatus;

 8.9. esant poreikiui palydi paslaugų gavėjus į gydymo įstaigas;

 8.10. vykdo užkrečiamųjų ligų profilaktiką ir kontrolę;

 8.11. bendradarbiauja su komandos nariais, kitomis institucijomis;

 8.12. prižiūri patalpų sanitarinę – higieninę būklę;

 8.13. teikia savo veiklos ataskaitas;

 8.14. tobulina profesinę kompetenciją;

 8.15. vykdo kitus filialo vedėjo, direktoriaus ar direktoriaus pavaduotojos pavedimus bei nurodymus savo kompetencijai priskirtais klausimais.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Susipažinau ir sutinku

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (parašas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (vardas ir pavardė)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_